Maksejõuetuse teenistus

Konkurentsiamet

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 07.03.2024 | nr | 2-22-1864 |

Ettepanek esitada avaldus pankrotimenetluse läbiviimiseks avaliku uurimisena

Harju Maakohtu menetluses on tsiviilasi nr 2-22-1864 ADV Project Limited avaldus NORDPAY Holding OÜ pankroti väljakuulutamiseks.

Kohus on 09.12.2022 määrusega võtnud asja menetlusse ja nimetanud ajutiseks pankrotihalduriks Kristo Tederi.

10.01.2023 esitas ajutine pankrotihaldur aruande, milles teeb ettepaneku jätta võlgniku pankrot välja kuulutamata. Ajutise pankrotihalduri aruande kohaselt puudub võlgnikul vara. Samas toob ajutine pankrotihaldur välja, et tulenevalt asjaolust, et võlgnik on võlausaldaja nõudele vastu vaielnud ja võlausaldaja nõude osas puudub kohtulahend, ei ole selge võlausaldaja nõue summas 400 000 eurot.

Tallinna Ringkonnakohus on tsiviilasjas nr 2-22-18340 tehtud lahendis leidnud, et „*kuna pankrotiseadusest ei tulene konkreetseid kriteeriume, mille alusel kohus peab otsustama võlgniku vastuväidete põhjendatuse üle ja nõude väljaspool pankrotimenetlust lahendamise vajaduse üle, on see kohtu diskretsiooniotsus, mida tuleb põhjendada ja see peab olema kooskõlas seaduse mõttega. Ringkonnakohtu hinnangul ei ole PankrS § 15 lg 3 p 1 mõttega kooskõlas see, kui mistahes võlgniku vastuväidete esitamise korral pankrotimenetlus lõpetatakse ja võlausaldaja nõue suunatakse hagimenetlusse. Võlgniku esitatud väidetele, mis puudutavad nõude suurust ja põhjendatust, saab anda hinnangu ka pankrotimenetluse käigus.*

*23.11.2023 määrusega tegi kohus, võlausaldajatele, võlgnikule ja kolmandatele isikutele ettepaneku tasuda deposiit pankrotimenetluse raugemise vältimiseks. 23.11.2023 ilmus sellekohane teade väljaandes Ametlikud Teadaanded. Tänaseks ei ole keegi deposiiti tasunud ja esineb alus pankrotimenetluse raugemiseks.*“

Tulenevalt PankrS § 30 lg 5 teeb kohus maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Palun vastava avaldus esitada hiljemalt 08.04.2024.

Juhul, kui nimetatud tähtaja jooksul ei ole võimalik seisukohta kujundada, siis palun sellest kohut teavitada, esitades eelduslik avalduse esitamise tähtaeg.

Lugupidamisega

/allkirjastatud digitaalselt/

Merike Varusk

kohtunik